Document ID: /fineweb-2-swissfilter-quality_10-filterrobots/filtered/02038.jsonl.gz/3013

Tenor Valeria Ciocco, la manadra dal program per sanadad psichica dal Grischun, avevan las occurrenzas per gronda part grond success. Sper ils temas «classics» sco depressiun e burnout han er tematicas sco sexualitad, mentalitad e prevenziun psichica svaglià l'interess da las Grischunas ed ils Grischuns.
Da las sur 55 occurrenzas eran radund 45 bain visitadas. Otg arranschaments avevan mo stgars public, trais èn vegnids ditg giu.
Ch'i ha dat relativamain blers visitaders sa declera Valeria Ciocco cun la gronda diversitad da las occurrenzas ed era cun la relativamain gronda gruppa avisada. Per mintgin saja stada interessanta ina u l’autra occurrenza.
En 2017 preschenta la campagna naziunala «Co vai cun tai?» novs placats per motivar la glieud da discurrer sur da problems psichics. Ils dis d’acziun dessan en mintga cas cuntinuar. Ils proxims varan lieu en l’atun 2018.